Νίκος Πέττας

Ο Νίκος Πέττας  (Αθήνα, 28 Φεβρουαρίου 1981), είναι Έλληνας καλαθοσφαιριστής. Διαθέτει ύψος 1,95 εκατοστά και αγωνίζεται στις θέσεις πόιντ γκαρντ και σούτινγκ γκαρντ. Εχει αναδειχθεί 4 φορές πρώτος σκόρερ στη Β' Εθνική.

 Σταδιοδομία 
Ο Νίκος Πέττας βρέθηκε από πολύ μικρή ηλικία στις ακαδημίες του Ολυμπιακού Πειραιώς. Το πρώτο του επαγγελματικό συμβόλαιο το υπέγραψε με τους «ερυθρόλευκους» το 1997, σε ηλικία μόλις 16 ετών. 

Στην ανδρική ομάδα του Ολυμπιακού αγωνίστηκε τρία χρόνια και συγκεκριμένα τις περιόδους 1997–98, 1999–00 και 2000–01 υπό την καθοδήγηση των προπονητών Ντούσαν Ίβκοβιτς, Γιάννη Ιωαννίδη και Ηλία Ζούρου αντίστοιχα. Με την ομάδα του Πειραιά δεν κατάφερε να κατακτήσει κάποιο τίτλο, ωστόσο κατά δήλωσή του ήταν μία εποχή οπότε και έζησε «απίστευτες και μοναδικές εμπειρίες».«Ο Νίκος Πέττας "ανοίγει" την καρδιά του στο Ηλεία Τώρα» , συνέντευξη στον ιστότοπο «Ηλεία Τώρα», 29 Σεπτεμβρίου 2010. Τις περιόδους αυτές δηλώθηκε και στην Euroleague, χωρίς ωστόσο να λάβει χρόνο συμμετοχής.Pettas, Nikolaos, στατιστικά του αθλητή στον επίσημο ιστότοπο της FIBA Europe.

Τη διετία 2001-03 αγωνιζόταν με τη φανέλα του Απόλλωνα Πατρών.

Την αγωνιστική περίοδο 2003-04 ο Πέττας μετέφερε την έδρα του στην Κρήτη, προκειμένου να φορέσει τα χρώματα του Ηρακλείου με μονοετές συμβόλαιο.«Μένει ο Χόρβατ», άρθρο στον ιστότοπο της εφημερίδας «Πατρίς», 12 Αυγούστου 2003. Το τέλος της χρονιάς βρήκε την ομάδα στην προτελευταία 13η θέση του τελικού βαθμολογικού πίνακα της Α1 Εθνικής,«HEBA Championship 2003-04 Division A1» , πληροφορίες στον ιστότοπο GalanisSportsData.com. με αποτέλεσμα να υποβιβαστεί μετά από επτά συνεχόμενες παρουσίες στη μεγάλη κατηγορία.«Ανασκόπηση 2003-2004 : Διπρόσωπο το “Ηράκλειο” στην 7η και μοιραία παρουσία του στην Α1 - Στατιστική Εικόνα της Ομάδας», άρθρο στον ιστότοπο της εφημερίδας «Πατρίς», 11 Μαΐου 2004. 

Το καλοκαίρι του 2004 υπέγραψε συμβόλαιο συνεργασίας με τον Απόλλωνα Πάτρας, εγκαινιάζοντας μια νέα δεύτερη διετία στο σύλλογο.«Κάτοικος Πάτρας ξανά ο Πέττας», άρθρο στον ιστότοπο της εφημερίδας «Πατρίς», 28 Μαΐου 2004. Στο αγωνιστικό κομμάτι, οι Πατρινοί τερμάτισαν στην 9η και 10η θέση του τελικού βαθμολογικού πίνακα της Α1 Εθνικής τις περιόδους 2004-05 και 2005-06 αντίστοιχα.

Το φθινόπωρο του 2006 ο Πέττας αναμενόταν να συνεχίσει την καριέρα του στον Απόλλωνα, ωστόσο αρνήθηκε τελικά να υπογράψει συμβόλαιο ανανέωσης της συνεργασίας του με την ομάδα, επικαλούμενος ως αιτία τη μη καταβολή δεδουλευμένων προς το πρόσωπό του από την Κ.Α.Ε.«Χωρίς Πέττα με Μαρούσι», άρθρο στον ιστότοπο SentraGoal.gr, 26 Σεπτεμβρίου 2009.«Α1: Την «κοπάνησε» ο Πέττας», άρθρο στον ιστότοπο του NovaΣΠΟΡ FM, 26 Σεπτεμβρίου 2009. Εν τέλει, ο Πέττας βρήκε τη θέση του στο Αιγάλεω, όπου και αγωνίστηκε την περίοδο 2006-07.«Συμφώνησε με Πέττα», άρθρο στον ιστότοπο WomenOnly.gr, 30 Οκτωβρίου 2006. Τη χρονιά αυτή, η ομάδα των Δυτικών Προαστείων της Αθήνας, τερμάτισε στη 12η θέση του βαθμολογικού πίνακα της Α1 Εθνικής.«Βαθμολογίες Πρωταθλημάτων» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Το καλοκαίρι του 2007 υπήρξε η προσδοκία παραμονής του αθλητή στο Αιγάλεω,«Α1: Και τυπικά Μαγγουνής, Πέττας», άρθρο στον ιστότοπο του NovaΣΠΟΡ FM, 22 Ιουνίου 2007.«Υπογράφει ο Πέττας» , άρθρο στον ιστότοπο SuperBasket.gr, 24 Μαΐου 2007. ωστόσο τον Αύγουστο ήρθε σε συμφωνία με την Ολυμπιάδα Πατρών,«Κάτοικος Πάτρας ξανά ο Πέττας» , άρθρο στον ιστότοπο Contra.gr, 29 Αυγούστου 2007.«Α1: Και επίσημα Πέττας», άρθρο στον ιστότοπο του NovaΣΠΟΡ FM, 29 Αυγούστου 2007.«Ανακοίνωσε τον Πέττα» , άρθρο στον ιστότοπο Sport24.gr, 29 Αυγούστου 2007. αγωνιζόμενος ξανά στην Α1 Εθνική την περίοδο 2007-08. Την ίδια χρονιά η ομάδα συμμετείχε στο EuroCup, διοργάνωση στην οποία ο αθλητής διαγωνίστηκε σε 3 αγώνες για 24,7 λεπτά πετυχαίνοντας 7 πόντους και 3 ριμπάουντ κατά μ.ό.Pettas, Nikolaos, στατιστικά για τη διοργάνωση EuroCup 2008 στον επίσημο ιστότοπο της FIBA Europe. 

Την τριετία 2007-2010, ο Νίκος Πέττας αγωνίστηκε στην Ολυμπιάδα Πατρών, με μοναδική εξαίρεση τη σεζόν 2008-09 κατά τη διάρκεια της οποίας αγωνίστηκε στα Τρίκαλα.

Το Νοέμβριο της χρονιάς 2008-09 ο αθλητής υπέγραψε συμβόλαιο με τον Α.Σ. Τρίκαλα 2000 προκείμενου να τον ενισχύσει στην προσπάθειά του κατά την πρώτη του περίοδο στην Α1 Εθνική.«Υπέγραψε ο Πέττας, έφυγε ο Γκάρντνερ», άρθρο στον ιστότοπο της εφημερίδας «Εθνοσπόρ», 12 Νοεμβρίου 2008. Η κατάληψη της 12ης θέσης - ισοβάθμησε με το 13ο Αιγάλεω - επέτρεψε στο σύλλογο να παραμείνει στην κατηγορία, αν και ο παίκτης δε συνέχισε την πορεία του σε αυτόν.«Α1: Η ζωή εν... τάφω», άρθρο στον ιστότοπο Contra.gr, 23 Απρίλιος 2009. 

Το 2010 υπέγραψε μονοετές συμβόλαιο συνεργασίας με τον Κόροιβο Αμαλιάδας.«Πέττας και Τσούτσος στον Κόροιβο!» , άρθρο στον ιστότοπο BasketNet.gr, 27 Αυγούστου 2010.«Ενισχύεται δυναμικά και με… Τσαμπή» , άρθρο στον ιστότοπο «Ηλεία Τώρα», 13 Σεπτεμβρίου 2010. Την περίοδο 2010-11 η ομάδα της Ηλείας αγωνίστηκε για πρώτη φορά στην Α2 Εθνική, γνωρίζοντας τον υποβιβασμό μετά το τέλος των αγωνιστικών της υποχρεώσεων. Επιλέγοντας να συνεχίσει την καριέρα του στην ίδια κατηγορία, την αγωνιστική περίοδο 2011-12 ο αθλητής έλαβε μεταγραφή στην Δόξα Λευκάδας.««Έκλεισε» Πέττα η Δόξα», άρθρο στον ιστότοπο OnSports.gr, 22 Ιουλίου 2011.«Στη Δόξα ο Πέττας!» , άρθρο στον ιστότοπο BasketNet.gr, 23 Ιουλίου 2011. Η χρονιά ήταν μέτρια με την ομάδα να καταλαμβάνει την 9η θέση της τελικής βαθμολογίας. Ο Πέττας δεν ανανέωσε τη συνεργασία του με το σύλλογο για οικονομικούς λόγους που είχαν να κάνουν με την πρόθεση της ομάδας να μειώσει τον προϋπολογισμό της.«Δόξα Λευκάδας: Γυρνάει την πλάτη στον Πέττα» , άρθρο στον ιστότοπο BasketWorld.gr, 24 Ιουλίου 2012.

Το καλοκαίρι του 2012 υπέγραψε μονοετές συμβόλαιο συνεργασίας με την ομάδα της Α.Ε. Ψυχικού η οποία κατάφερε να κατακτήσει το Πρωτάθλημα της Β' Εθνικής Κατηγορίας (Όμιλος Νότου) για την περίοδο 2012-13.«Πρωταθλητές Β' Εθνικής Κατηγορίας Ανδρών» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Η συμβολή του παίκτη ήταν καθοριστική: αναδείχθηκε πρώτος σκόρερ και των δύο Ομίλων της Β' Εθνικής συγκεντρώνοντας 521 στον αριθμό (21,7 πόντους ανά παιχνίδι).«Υπερ-σκόρερ της Β' Εθνικής ο Πέττας», άρθρο στον ιστότοπο InfoBasket.gr, 23 Απριλίου 2013. Μετά την ολοκλήρωση της χρονιάς, ο παίκτης ανανέωσε το συμβόλαιό του για έναν ακόμη χρόνο, χαρακτηρίζοντας το γεγονός ως «εύκολη απόφαση».«Επισημοποιήθηκε του Πέττα» , άρθρο στον ιστότοπο SuperBasket.gr, 5 Ιουλίου 2013.«Συνεχίζει στο Ψυχικό ο Πέττας», άρθρο στον ιστότοπο NovaSports.gr, 6 Ιουλίου 2013. Ενισχύοντας την ομάδα στην παρθενική της εμφάνιση στην Α2 Εθνική κατέλαβαν μαζί την 4η θέση της τελικής βαθμολογίας της χρονιάς 2013-14.«Αποτελέσματα Α2- 26η αγωνιστική… Πρωταθλήτρια ΑΕΚ! Επεσε ο Φιλαθλητικος!», άρθρο στον ιστότοπο InfoBasket.gr, 10 Μαΐου 2014. Παράλληλα, ο παίκτης αναδείχθηκε για δεύτερη συνεχόμενη χρονιά πρώτος σκόρερ της κατηγορίας.«Η… παράδοση του Πέττα», άρθρο στον ιστότοπο InfoBasket.gr, 12 Μαΐου 2014. Συγκεκριμένα σημείωσε 531 πόντους (20,4 ανά παιχνίδι), με εξέχουσα στιγμή τους 38 πόντους που πέτυχε την προτελευταία αγωνιστική απέναντι στον Αρκαδικό. 

Το Μάιο του 2014 ο παίκτης αποχώρησε από την ομάδα του Ψυχικού χαρακτηρίζοντάς τη με δημόσια δήλωσή του «οικογένεια».«Πέττας: «Οικογένειά μου το Ψυχικό»», άρθρο στον ιστότοπο OnSports.gr, 15 Μαίου 2014. Ακολούθως, έλαβε μεταγραφή στον Προμηθέα Πατρών, ομάδα που μόλις είχε προβιβαστεί στη Β' Εθνική, έχοντας κατακτήσει το Πρωτάθλημα της Γ' Εθνικής την περασμένη χρονιά.«Πάτρα: Στον Προμηθέα υπέγραψε ο έμπειρος Νίκος Πέττας», άρθρο στον ιστότοπο PatrasEvents.gr, 15 Μαΐου 2014.«Ο Πέττας (είναι μόνο η αρχή) στον Προμηθέα!», άρθρο στον ιστότοπο InfoBasket.gr, 15 Μαΐου 2014. Την περίοδο 2014-15 η ομάδα της Αχαΐας αναδείχθηκε Πρωταθλήτρια στον Όμιλο Βορρά,«Πρόγραμμα και Βαθμολογία Β' Εθνικής Κατηγορίας Ανδρών (Όμιλος Βορρά) 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. ενώ ο Πέττας συνέχισε την παράδοση που τον ήθελε πρώτο σκόρερ της κατηγορίας που αγωνιζόταν (576 πόντοι).«Οι σκόρερς της Β΄Εθνικής 2014-15 (τελική λίστα)», άρθρο στον ιστότοπο InfoBasket.gr, 20 Μαΐου 2015. Ο παίκτης ακολούθησε τον Προμηθέα στην Α2 Εθνική για την περίοδο 2015-16 καθώς και στον προβιβασμό της στην Α1 για τη σεζόν 2016-17. Την περίοδο 2017-18 αγωνίσθηκε στο πρωτάθλημα της Β΄ Εθνικής με το Διαγόρα Δρυοπιδέων Αιγάλεω, ενώ την περίοδο 2018-19 ήταν αθλητής του Ιωνικού Νέας Φιλαδέλφειας (Γ΄ Εθνικής).

Τη σεζόν 2019-20, αγωνίστηκε στον Εθνικό, στη Β Εθνική. Ήταν ο πρώτος σκόρερ της κατηγορίας, έχοντας 23,6 πόντους και 35 εύστοχα τρίποντα σε 20 αγώνες.

Τη σεζόν 2020-21, συμφώνησε με τον Μίλωνα.

Το καλοκαίρι του 2021, συμφώνησε με τον Ίκαρο Καλλιθέα

Το Γενάρη του 2022, συμφώνησε με το Φοίνικας Πειραιά

Το καλοκαίρι του 2022, συμφώνησε με το Κορωπί 

Το Γενάρη του 2023, συμφώνησε με το Κένταυρο Λιβαδειάς

Τη σεζόν 2023-24, συμφώνησε με τον Ερμής Αργυρούπολης

Το καλοκαίρι του 2024, συμφώνησε με τη Πανμικρασιατική Αθλητική Πολιτιστική Ένωση Ληλαντίου

Το Γενάρη του 2025, συμφώνησε με τον Ερμή Περάματος

 Εθνική Ελλάδος 
Ο Πέττας φόρεσε για πρώτη φορά το εθνόσημο το Μάρτιο του 1996 σε φιλικό αγώνα της Εθνικής Παίδων.Νίκος Πέττας , στατιστικά του αθλητή στην επίσημη ιστοσελίδα της Ελληνικής Ομοσπονδίας Καλαθοσφαίρισης. Τη διετία 1996-1997 συμμετείχε σε 51 αγώνες σημειώνοντας 862 πόντους, 16,90 κατά μ.ό. Παράλληλα συμμετείχε στο Ευρωπαϊκό Πρωτάθλημα Παίδων του 1997 στο Βέλγιο, όπου η Ελλάδα κατέλαβε την 5η θέση.Pettas, Nikolaos, στατιστικά του αθλητή για το European Championship for Cadets 1997 στον επίσημο ιστότοπο των αρχείων της FIBA. Ο Νίκος Πέττας κατέχει το ρεκόρ συμμετοχών στην Εθνική Παίδων (51 σε αριθμό) και του πρώτου σκόρερ όλων των εποχών με 862 πόντους.«Οι 10 Καλύτεροι Σκόρερ (Εθνική Παίδων)», πληροφορίες στην επίσημη ιστοσελίδα της Ελληνικής Ομοσπονδίας Καλαθοσφαίρισης.«Οι 10 Πρώτοι σε Συμμετοχές (Εθνική Παίδων», πληροφορίες στην επίσημη ιστοσελίδα της Ελληνικής Ομοσπονδίας Καλαθοσφαίρισης.

Στην Εθνική Εφήβων αγωνίστηκε για πρώτη φορά τον Απρίλιο του 1997, συγκεντρώνοντας 598 πόντους σε 53 αγώνες, 11,28 κατά μ.ό. Επίσης έλαβε μέρος στο Ευρωπαϊκό Πρωτάθλημα Εφήβων το 1998 στη Βουλγαρία και στο Παγκόσμιο Πρωτάθλημα Εφήβων το 1999 στην Πορτογαλία, όπου η Ελλάδα κατέλαβε την 3η και 7η θέση αντίστοιχα.Pettas, Nikolaos, στατιστικά του αθλητή για το European Championship for Junior Men 1998 στον επίσημο ιστότοπο των αρχείων της FIBA.Pettas, Nikolaos, στατιστικά του αθλητή για το World Championship for Junior Men 1999 στον επίσημο ιστότοπο των αρχείων της FIBA.

Στην Εθνική Νέων Ανδρών αγωνίστηκε για πρώτη φορά τον Αύγουστο του 1999, συγκεντρώνοντας 191 πόντους σε 21 αγώνες, 9,10 κατά μ.ό. Ως μέλος της ομάδας έλαβε μέρος στο Ευρωπαϊκό Πρωτάθλημα Νέων Ανδρών το 2000 στη Πρώην Γιουγκοσλαβική Δημοκρατία της Μακεδονίας, όπου η Ελλάδα κατέλαβε την 7η θέση.Pettas, Nikolaos, στατιστικά του αθλητή για το European Championship for Young Men 2000 στον επίσημο ιστότοπο των αρχείων της FIBA.

 Τίτλοι-Διακρίσεις 

 Συλλογικοί 

 Απόλλων Πατρών 

 Πρωτάθλημα Α2 Κατηγορίας: (2003)

 Ατομικοί 

 Πρώτος σκόρερ Α2 Κατηγορίας: (2014)
 4x Πρώτος σκόρερ Β΄ Εθνικής : (2013, 2015, 2017,2019)
Πρωτος σκόρερ Γ Εθνικής 2018

 Παραπομπές 

 Εξωτερικοί σύνδεσμοι 


  Pettas, Nikolaos, στατιστικά του αθλητή στον επίσημο ιστότοπο της FIBA Europe.
  Pettas, Nikolaos, στατιστικά του αθλητή στον επίσημο ιστότοπο του αρχείου της FIBA.
  Pettas, Nikos, στατιστικά του αθλητή στον ιστότοπο ProBallers.com.
  Pettas, Nikos, στατιστικά του αθλητή στον ιστότοπο Basketball-reference.com.

Κατηγορία:Έλληνες καλαθοσφαιριστές
Κατηγορία:Πόιντ γκαρντ
Κατηγορία:Σούτινγκ γκαρντ
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Αιγάλεω
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές Δόξας Λευκάδας
Κατηγορία:Καλαθοσφαιριστές Ηρακλείου
Κατηγορία:Καλαθοσφαιριστές Κόροιβου Αμαλιάδας
Κατηγορία:Καλαθοσφαιριστές Ολυμπιάδας Πατρών
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Προμηθέα Πατρών
Κατηγορία:Καλαθοσφαιριστές Τρικάλων 2000
Κατηγορία:Καλαθοσφαιριστές Α.Ε. Ψυχικού
Κατηγορία:Καλαθοσφαιριστές Εθνικού Πειραιώς
Κατηγορία:Καλαθοσφαιριστές Α2 Εθνικής Ελλάδας
Κατηγορία:Καλαθοσφαιριστές Β΄ Εθνικής Ελλάδας